Ir-Regolament tal-Kunsill (KE) Nru 2623/98
ta’ l-4 ta’ Diċembru 1998
li jemenda r-Regolament (KEC) Nru 1555/96 dwar regoli ta’ applikazzjoni għal dazji addizzjonali ta’ importazzjoni fuq frott u ħxejjex u li jħassar ir-Regolament (KE) Nru 1556/96
Il-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2200/96 tat-28 ta’ Ottubru 1996 dwar l-organizzazzjoni komuni fis-suq tal-frott u ħxejjex [1], kif emendat bir-Regolament tal-Kummissjoni (KE) Nru 2520/97 [2], u b’mod partikolari l-Artikoli 31(2) u 33(4) tiegħu,
Billi r-Regolament tal-Kummissjoni (KE) Nru 1555/96 [3] jipprovdi għall-importazzjonijiet tal-prodotti elenkati fl-Anness li jinsab miegħu li jkunu suġġetti għas-sorveljanza; billi dik is-sorveljanza hija bażata fuq il-liċenzi ta’ importazzjoni maħruġa skond l-arranġamenti ntrodotti bir-Regolament tal-Kummissjoni (KE) Nru 1556/96 [4], kif l-aħħar emendat bir-Regolament (KE) Nru 2306/98 [5]; billi dawk l-arranġamenti kienu ntrodotti bla ħsara li jistgħu jiġu mibdula bi proċedura rapida u komputerrizata għall-irrekordjar ta’ l-importazzjonijiet meta din ta’ l-aħħar tkun legalment u prattikament imwaqqfa; billi dik il-proċedura ġiet ittestjata b’suċċess;
Billi, għalhekk, l-iskema ta’ sorveljanza fuq l-importazzjoni preskritta fl-Artikolu 308d tar-Regolament tal-Kummissjoni (KEE) Nru 2454/93 tat-2 ta’ Lulju 1993 li jippreskrivi d-disposizzjonijiet għall-implimentazzjoni tar-Regolament tal-Kunsill (KEE) Nru 2913/92 li jistabbilixxi il-Kodiċi Doganali tal-Komunità [6], kif l-aħħar emendat bir-Regolament (KE) Nru 1677/98 [7], għandu jkun eżtis għall-prodotti elenkati fl-Anness li jinsab mar-Regolament (KE) Nru 1555/96; billi biex is-sistema tad-dazji addizzjonali ta’ importazzjoni tkun tista’ titħaddem sew it-tagħrif għandu jkun notifikat lill-Kummissjoni kull ġimgħa; billi, b’żieda, disposizzjonijiet għandhom jiġu addottati li jippermettu lill-Istati membri li jiksbu it-tagħrif meħtieġ għall-għanijiet ta’ sorveljanza fiż-żmien li l-prodotti in kwistjoni jitqiegħdu fiċ-ċirkolazzjoni libera skond il-proċeduri ta’ simplifikazzjoni preskritti fir-Regolament (KEE) Nru 2454/93; billi bħala riżultat tas-sistema ta’ sorveljanza ir-Regolament (KE) Nru 1555/96 għandu jiġi aġġustat u r-Regolament (KE) Nru 1556/96 għandu jiġi mħassar b’effett mill-1 Diċembru 1998;
Billi l-Artikolu 5(4) tal-Ftehim dwar l-Agrikoltura [8] jipprovdu għall-kriterji biex jiġu stabbiliti il-volumi li jiġbdu magħhom dazji addizzjonali; billi l-Artikolu 5(6) ta’ dak il-Ftehim jippermetti għall-perjodi li jġielu l-bidu għandhom jiġu ffissati skond il-karatteristiċi speċifiċi ta’ prodotti li jiskadu jew staġjonali; billi, fl-applikazzjoni ta’ dawk il-kriterji, il-volumi li jdaħħlu fis-seħħ id-dazji addizzjonali għandhom jiġu ffissati kif indikat fl-Anness li jinsab ma’ dan ir-Regolament;
Billi l-miżuri previsti f’dan ir-Regolament huma skond l-opinjoni tal- Kumitat ta’ Ġestjoni tal-Frott u l-Ħxejjex,
ADOTTAT DAN IR-REGOLAMENT:
Artikolu 1
Ir-Regolament (KE) Nru 1555/96 huwa b’dan emendat kif ġej:
1) L-Artikolu 1 qiegħed jiġi sostitwit b’dan li ġej:
"Artikolu 1
1. Id-dazji addizzjonali ta’ importazzjoni li għalihom jirreferi l-Artikolu 33(1) tar-Regolament tal-Kunsill (KE) Nru 2200/96 [9], definit bħala "dazju addizzjonali"; hawn taħt, jista’ jiġi applikat għall-prodotti u matul il-perjodi elenkati fl-Anness hawn meħmuż bil-kondizzjonijiet stipulati hawn taħt.
2. Il-livelli li jqiegħdu fis-seħħ l-applikazzjoni tad-dazji addizzjonali jinsabu elenkati fl-Anness hawn meħmuż.";
2) L-Artikolu 2 huwa sostitwit b’dan li ġej:
"Artikolu 2
1. Għal kull wieħed mill-prodotti elenkati fl-Anness hawn meħmuż u matul il-perjodi ndikati l-Istati Membri għandhom jinnotifikaw lill-Kummissjoni bid-detalji tal-volumi mqiegħda f’ċirkolazzjoni libera billi jużaw il-metodu għas-sorveljanza fuq importazzjonijiet preferenzjali stipulati fir-Regolament tal-Kummissjoni (KEE) Nru 2454/93 [*] ĠU L 297, tal-21.11.1996, p. 1..
Dawk in-notifikazzjonijiet għandhom iseħħu mhux aktar tard min-nofsinhar ta’ kull nhar t-Erbgħa għall-volumi mqiegħda f’ċirkolazzjoni libera matul il-ġimgħa ta’ qabel.
2. Dikjarazzjonijiet għar-rilaxx f’ċirkolazzjoni libera tal-prodotti koperti bir-Regolament presenti li l-awtoritajiet doganali jistgħu jaċċettaw fuq it-talba ta’ min jagħmel id-dikjarazzjoni mingħajr ma jkun fihom ċerti partikolaritajiet imsemmija fl-Anness 37 li jinsab mar-Regolament (KEE) Nru) 2454/93 għandu jkun fihom, b’żieda mal-partikolaritahiet imsemmija fl-Artikolu 254 ta’ dak ir-Regolament, indikazzjoni tal-massa netta (kg) tal-prodotti konċernati.
Meta l-proċedura ta’ dikjarazzjoni simplifikata msemmija fl-Artikolu 260 tar-Regolament (KEE) Nru) 2454/93 tiġi wżata biex jitqiegħdu f’ċirkolazzjoni libera il-prodotti koperti bir-Regolament presenti, id-dikjarazzjonijiet simplifikati għandu jkun fihom, b’żieda ma’ ħtiġiet oħra, indikazzjoni tal-massa netta (kg) tal-prodotti konċernati.
Meta l-proċedura ta’ rilaxx lokali msemmija fl-Artikolu 263 tar-Regolament (KEE) Nru 2454/93 tiġi wżata biex jitqiegħdu fiċ-ċirkolazzjoni libera il-prodotti koperti bir-Regolament presenti, in-notifikazzjonijiet lill-awtoritajiet doganali msemmijafl-Artikolu 266(1) ta’ dak ir-Regolament, għandu jkun fihom it-tagħrif meħtieġ għall-identifikazzjoni ta’ l-oġġetti, ki ukoll indikazzjoni tal-massa netta (kg) tal-prodotti konċernati.
L-Artikolu 266(2b) m’għandux japplika għall-importazzjonijiet tal-prodotti koperti bir-Regolament presenti.";
3) L-Artikolu 3 huwa sostitwit b’dan li ġej:
"Artikolu 3
1. Jekk jinstab illi, għal xi wieħed mill-prodotti jew xi wieħed mill-perjodi elenkati fl-Anness hawn meħmuż, il-kwantità mqiegħda f’ċirkolazzjoni libera tkun teċċedi il-volum korrispondenti li jqiegħed fis-seħħ il-Kummissjoni għandha timponi dazju addizzjonali.
2. Id-dazju addizzjonali għandu jiġi mpost fuq il-kwantitajiet mqiegħda fiċ-ċirkolazzjoni libera wara d-data ta’ l-applikazzjoni ta’ l-imsemmi dazju, iżda:
- il-klassifikazzjoni tagħhom fit-tariffa stabbilita skond l-Artikolu 5 tar-Regolament(KE) Nru 3223/94 tikkirjedi l-applikazzjoni ta’ l-ogħla dazji speċifiċi applikabbli għall-importazzjonijiet ta’ l-oriġini in kwistjoni,
- l-importazzjoni ssir matul il-perjodu ta’ l-applikazzjoni tad-dazju addizzjonali.";
4) l-Anness huwa sostitwit bl-Anness li jinsab ma’ dan ir-Regolament.
Artikolu 2
Ir-Regolament (KE) Nru 1556/96 huwa b’dan imħassar.
Artikolu 3
Dan ir-Regolament għandu jidħol fis-seħħ fit-tielet jum li jiġi wara l- pubblikazzjoni tiegħu fil-Ġurnal Uffiċjali tal-Kominitajiet Ewropej.
Għandu jkun japplika mill-1 ta’ Diċembru 1998.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-4 ta’ Diċembru 1998.